జియార్జియోస్ కు స్వాగతం, ఇక్కడికి వచ్చే వాళ్లందరూ నా కుటుంబీకులే!
అవును.
నా రెస్టారెంట్, లేదా ఇటలీ భాషలో చెప్పాలంటే "రెస్టారెంటె", కుటుంబానికి మరో పేరు లాంటిది.
ఏదోక రోజు, నేను కూడా ఒక కుటుంబాన్ని ఏర్పరచుకుంటా.
ఈరాత్రి ప్రిన్సిపల్ పాట్ ని చూసినప్పుడు నాకు చాలా ఆనందంగా అనిపించింది,
భవిష్యత్తు గురించి అది ఆలోజింపజేసింది.
నువ్వు కూడా భవిష్యత్తు గురించి ఎప్పుడైనా ఆలోచించావా హానా పాపా?
ఆలోచించకుండా ఉండాలనే చూస్తా.
హా. వర్తమానం కూడా బాగానే ఉందనుకుంటా.
హేయ్, నేను ఓ విషయం చెప్పాలి,
మనిద్దరి మధ్యా ఈ అర్థరాత్రి జరిగే సరసాలు నాకు బాగా నచ్చుతున్నాయి.
కానీ ప్రశ్న ఏంటంటే, మన మధ్య ఇప్పుడున్న సంబంధమేంటి?
ప్రేమికుల సంబంధమా, లేదా స్నేహితులుగానే ఉంటూ ఇలా పడక పంచుకొనే సంబంధమా, లేదా...
- ఇక నేను బయలుదేరుతానులే. - అలాగే, తప్పకుండా.
నేను కూడా అదే చెప్పబోతున్నా.
నా జీవితం మీద కాకి రెట్టెయ్య!
నిన్న రాత్రి జరిగిన డిన్నర్ సర్వీస్ చూసి నాకు చాలా సిగ్గుచేటుగా అనిపించింది.
కొన్ని టేబుల్స్ పై బ్రెడ్ బౌల్స్ లేవు,
కొందరికి వైన్ ఎక్కువగా పోసేశారు, దానితో నాకు పెద్ద బొక్క పడింది.
కార్ల్, నువ్వు చేసిన రొయ్యల వేంపుడు
ఎప్పుడో వారం క్రితం చేసినదానిలా కంపుకొడుతోంది.
కుళ్లిపోయిన రొయ్యలని తెప్పిస్తే నేను మాత్రం ఏమి చేయగలను.
సాకులు!
సాకులు ఎవరు చెప్పరో తెలుసా? మహానుభావులు.
ఈ రెస్టారెంట్ అంతా, మీకు గొప్ప గొప్ప ఆటగాళ్ల
ఫోటోలు, గుర్తులు కనిపిస్తాయి,
వాళ్లందరిలో కామన్ గా ఒక గుణం ఉంది.
ఆ గుణమే ఈ జియార్జియోస్ లో కూడా ముఖ్యమైన నియమంగా ఉంది.
ఆ నియమం ఏంటో ఎవరికైనా గుర్తుందా?
- సూప్ లో ఉచ్చ పోయకూడదనేగా? - వ్యక్తిత్వం!
ఈరాత్రి జరగబోయే నిధుల సేకరణ కార్యక్రమంలో మనకి అది టన్నుల కొద్దీ కావాలి.
ఈ కార్యక్రమం తాలూకు బాధ్యత కాస్ హొబ్బర్డ్ మనకి అప్పగించింది,
ఆవిడ చాలా ముఖ్యమైనది,
చాలా తెలివైనది, ఇంకా చాలా సున్నితమైనది.
మనం ఇదివరకే అనుకున్నట్టుగా, "నా సామర్థ్యం గురించి నన్ను అడగండి" అని
రాసున్న టీ షర్టులని మీరందరూ ధరించాలి.
మీలో ఎవరి దగ్గరైనా నాకు నచ్చని సామర్థ్యముంటే
దాని వల్ల నేను ఇబ్బంది పడకూడదు,
కాబట్టి మీ అందరి మార్ఫో కార్డులని నాకు చూపించండి.
నియంత.
ఏడిచావులే, రేమండ్! నేనేమీ నియంతని కాదు.
ఇప్పుడు అందరూ వరసగా నిలబడండి, నేను మీ కార్డులని తనిఖీ చేస్తాను.
సరే.
"న్యాయవాది." సరే.
"రియల్ ఎస్టేట్ ఏజెంట్." పస లేనిది, కానీ పర్లేదులే.
"మ్యాప్స్ రూపకర్త." దీని వల్ల ఈ కాలంలో పెద్దగా ఉపయోగం లేదు, కానీ పర్లేదులే.
"గమ్." నీకు "గమ్" వచ్చిందా? అంటే ఏంటి?
నాకు తెలీదు.
హా, సరే. అది నాకు నచ్చలేదు.
ఇవాళ నువ్వు లోపలే ఉండి పనులు చూసుకో, గమ్.
"గోండోలాను నడిపే వ్యక్తి"? నాకు కోపం వస్తోంది, ట్రీనా!
నీకు ఇది వచ్చి కూడా నాకు చెప్పవా?
ఈరాత్రికి నువ్వు కాలువలో పని చేయ్. నీకు ఇదే సరైనది కూడా.
కసాండ్రా హొబ్బర్డ్, బాబోయ్!
- సూపర్ గా ఉంది. అవును కదా? - హా.
అంటే, నీకు అది సౌకర్యంగానే ఉంటుందంటావా?
ఈ కార్యక్రమంలో మనం సౌకర్యాలు చూసుకోకూడదు.
ఇతరుల సామర్థ్యాలకు ఆసరాగా ఉండటమే దీని ముఖ్య ఉద్దేశం.
ఆ పని ఎల్లెన్ తో మొదలుపెడుతున్నాం, ఈ అద్భుతమైన డ్రెస్ ని డిజైన్ చేసింది తనే. అంటే...
చాలా బాగుంది. కాకపోతే, జియార్జియోస్ కి తీసుకెళ్లడానికి
నిన్ను కారుపై తాడుతో కట్టేసి తీసుకెళ్లాలి.
సర్లే. ఒక్క నిమిషం, నువ్వు అదే వేసుకొని వస్తున్నావా?
- ఈ డ్రెస్ అంటున్నావా? - హా.
- అవును. - పై నుండి కింది దాకా ఒకే కలర్ డ్రెస్సా?
హా, చాలా బాగుంది, కదా?
అంటే, ఇంత డబ్బు ఖర్చు చేసినదానికి కనీసం వైన్ తాగి అయినా న్యాయం చేయాలి కదా,
అలా తాగినప్పుడు, ఖచ్చితంగా వైన్ బట్టల మీద పడుతుంది కదా,
కాబట్టి పడిన మరకలు కనిపించకుండా
ఉండే డ్రెస్ వేసుకుందామని, ఇది వేసుకున్నా.
- డస్టీ. నేను చూసుకుంటాలే, కాస్. - థ్యాంక్యూ.
ఇవాళ "నీ డబ్బుకు న్యాయం చేయడం" ముఖ్యం కాదు.
ఇవాళ ఒక ప్రయోజనం కోసం నిధులను సేకరించడం ముఖ్యం.
నిజానికి, 100 డాలర్ల టికెట్ ధరతో పాటుగా
జనాలు ఇంకా అదనంగా విరాళం ఇస్తారనే ఆశిస్తున్నాం.
అలా అనుకుంటున్నారా? ఈ డ్రెస్సే నా విరాళం అనుకున్నానే.
జోకులు భలే వేస్తావు ఎల్లెన్ నువ్వు.
అసలు ఈ నిధులన్నీ ఎక్కడికి వెళ్తాయో మళ్లీ చెప్తారా?
సామర్థ్య నిధికి.
హలో? ఇప్పటి దాకా నేను భాగవతమేమైనా చెప్పానా?
హా, అదే కదా అర్థం కాని విషయం.
దాని పేరు సామర్థ్య నిధి అని ఎందుకు పెట్టారు? డబ్బులని కాకుండా సామర్థ్యాలని సేకరిస్తారా?
డబ్బులనే సేకరిస్తాం.
మేము అందరి సామర్థ్యాలకు
అండగా ఉండాలనుకుంటున్నాం కాబట్టి ఆ పేరు పెట్టాం.
అది కూడా అర్థం కాలేదా?
- చాలా స్పష్టంగా అర్థమైంది. - ఏమో.
చూడు, ఇది నాకు చాలా ముఖ్యమైనది, సరేనా?
నీ మార్ఫో కార్డ్ విషయంలో నీకు సమస్యలున్నాయి నాకు తెలుసు,
- కానీ ఈ విషయంలో నాకు అండగా ఉంటావా? - హా, తప్పకుండా.
- ఉంటావా? - ఉంటా.
కొంపదీసి, నీకు ఆ బ్యూ ఇంటికి వెళ్లి గ్యారేజీలోని ఆ పంచ్ బ్యాగును కొడుతూ
పూటుగా మందు తాగాలని లేదు కదా.
లేదు, లేదు. నేను... నేను కూడా వచ్చి పూర్తిగా నీకు అండగా ఉంటా.
పూర్తిగా. సూపర్ నువ్వు.
సర్లే.
హా, నువ్వు అన్నది నిజమే. నేను వేరే డ్రెస్ వేసుకోవాలి.
నాకు... ఈమధ్యే ఇస్త్రీ చేసిన బట్టలేవైనా ఉన్నాయా?
లేవా. సర్లే. ఈ రాత్రి అదిరిపోతుంది.
జియార్జియోస్
మనలో ఎన్ని లోపాలున్నా కానీ
హేయ్.
హేయ్. దివి నుండి భువికి వచ్చిన అందాలరాశి!
ఆ దేవకన్యే నీలి దుస్తుల్లో వచ్చినట్టుంది.
ఇక చాల్లే. థ్యాంక్యూ.
మన యువరాణి కారు తలుపు తెరిచే భాగ్యం నీకు దక్కకుండా చేసినందుకు సారీ, డస్టీ.
నువ్వు కదలకుండా స్తంభించిపోయినట్టు అనిపించింది.
నువ్వు గమనించలేదేమో, ఆ సమయంలో కారు డ్రైవింగ్ సీటులో ఉన్నది నేనే.
నిజానికి, అది నేను గమనించానులే. కారును ఇక్కడ పార్క్ చేయకూడదు, గురూ.
ఈరాత్రికి మా ఉద్యోగులు పార్కింగ్ చేస్తారులే.
హేయ్. నా స్నేహితుని కారు తీసుకొని, పార్కింగ్ ప్రదేశం చివరనున్న
వీఐపీ సెక్షనులో పార్క్ చేయ్. థ్యాంక్యూ.
చివరనా? ఇక్కడ చాలా ఖాళీ స్థలాలు ఉన్నాయి కదా.
- హేయ్, ఒక్క నిమిషం ఇలా రా, డస్ట్. - సరే.
- త్వరగా రావాలి. - ఒక్క నిమిషం.
- హేయ్. ఇలా చూడు, నాకు సాయం చేయాలనుకుంటే... - సూపర్!
- ఆ ఆలోచన నాకు లేదు. - ...నాకు నువ్వు ఐస్ తెచ్చిపెట్టాలి.
తెచ్చేవాడినే, కానీ ఇప్పుడే నువ్వు నా కారుని ఒక కిలోమీటరు దూరానికి పంపించేశావు.
డస్టీ, చెప్పేది విను. మనిద్దరం కలిసి పని చేయాలి, సరేనా?
కాస్ కోసం ఈ కార్యక్రమాన్ని విజయవంతం చేయడానికి
మనం చేయాల్సిన మానవ ప్రయత్నం మనం చేయాలి.
మరి ఏమంటావు? నాకు ఐస్ తీసుకొస్తావా?
"ఐస్" భలే నైసుగా తెస్తానుగా.
నేను "ఐస్", "నైస్" అని నేనేదో ప్రాస కోసం ప్రయత్నించాలే,
- కానీ దానర్థం ఏంటో నాకే అర్థం కాలేదు. - హేయ్, గమ్. గమ్!
హేయ్, 'డీ'తో వెళ్లి ఐస్ తీసుకురాపో.
మీరు గమ్ వ్యాన్ ని తీసుకెళ్లవచ్చు. అది ఇక్కడే ఉంది.
ఖాళీగా ఉన్న స్థలాల్లో.
- గమ్, ఇది పెద్ద పార్టీ. చాలా పెద్ద పార్టీ. - సారి. హా.
ఏంటి సంగతి, జాండర్? అతను నిన్ను ఎందుకు గమ్ అని పిలుస్తున్నాడు?
- అది నా మార్ఫో కార్డుపై వచ్చింది. - అవునా?
మార్ఫో సిస్టములో ఏదో లోపం వల్ల అలా వచ్చుండవచ్చు.
నిజానికి, నీకు "గమ్" కంటే ఇంకా మంచిదే వచ్చుండాలి.
నాకు 23 ఏళ్లు, జియార్జియోస్ లో పని చేస్తున్నా.
"గమ్" అంటే ఏంటో తెలీదు కానీ, అది నాకు సరిపోయేదే అయ్యుంటుంది.
నా పేరు జాండర్.
నాకు అది తెలుసు.
నువ్వు నా యూరోపియన్ హిస్టరీ క్లాసుకు హాజరయ్యావు. నేను ఇందాక నిన్ను జాండర్ అనే పిలిచాను.
వావ్. మీరు నన్ను గుర్తుపట్టలేరేమో అనుకున్నా.
హా, బ్రహ్మాండంగా గుర్తున్నావులే.
నేనే ఉత్తమ టీచర్ ని అని చెప్తూ ఉండేవాడివి.
నిజానికి, నేను "నాకు ఇష్టమైన" టీచర్ అని చెప్పా.
- అంటే ఉత్తమ టీచర్ ని అనే కదా? - అంతే.
నేనేమీ పెద్దగా నేర్చుకోలేదు కానీ మీరు భలే సరదాగా ఉంటారు.
మేము చాలా సినిమాలు చూశాము, ఇంకా మీ పరీక్షలన్నీ మల్టిపుల్ ఛాయిస్ వే ఉంటాయి.
ఓ విషయం చెప్పనా? ప్రశ్నల పద్ధతి ముఖ్యం కాదు, ఫలితాలే ముఖ్యం.
నిన్నే ఉదాహరణగా తీసుకుందాం.
జియార్జియోస్ లో కష్టపడి పని చేస్తున్నావు. డబ్బులు పొదుపు చేసుకుంటున్నావు. ఇది పార్ట్ టైమ్ పనా?
హా. నేను సంగీతకారుడిని.
సూపర్. నీ సంగీతం ఎలా ఉంటుందేంటి?
మీరే విని చెప్పండి.
ఈ సంగీతంలో అన్నీ నేనే.
- అది వ్యక్తి చేస్తున్న శబ్దమా? - హా!
జియార్జియో. ఓరి నాయనా.
ఏంటి ఇంతలా మారిపోయింది!
నేను స్వర్గంలో ఉన్నట్టుగా అనిపిస్తోంది.
కదా? నిజంగా ఇటలీలో ఉన్నట్టు.
నీ కోసం నేను ఆర్కేడ్ ని మూసేశా కూడా.
బాబోయ్. అది...
నిజంగా ఒకరు వయొలిన్ వాయిస్తున్నారే!
హాయ్, బంగారం.
మేము ఇటలీలో ఉన్నప్పుడు,
ఎప్పుడు చూసినా వయొలిన్ రాగం వినిపిస్తూనే ఉండేది...
ప్రతి కూడలి దగ్గర వాయిస్తూనే ఉంటారు. గుర్తుంది, నాకు గుర్తుంది.
ఇప్పుడు నీకు ఒకటి చూపిస్తాను, కేసీ. దాన్ని చూస్తే నువ్వు అస్సలు ఆగలేవు.
నువ్వు ఇటలీలో ఉన్నప్పుడు ప్రతిరోజూ జామూన్ తినేదానివని చెప్పావు.
నాకు గుర్తున్నంతవరకు... నీకు అన్నింటి కన్నా కాలా జామూన్ బాగా నచ్చేది కదా?
అవును.
జియార్జియో. జియార్జియో!
నువ్వు నా మాటలను నిజంగానే బాగా ఆలకిస్తూ ఉన్నావు.
ఆలకించకుండా ఎలా ఉండగలను, కాస్? ఎలా ఉండగలను?
ఇలా మీ కుటుంబంలో వండుతారా, లేకపోతే...
లేదు, లేదు. చిన్నప్పుడు మేము అసలు ఇది తినే ఎరగం.
మా అమ్మానాన్నలది ప్యూర్టో రికో, కానీ నా మారుతండ్రి, రాకో జియార్జియోకి
ఇది చాలా నచ్చేది.
ఏంటి, నువ్వు మీ మారుతండ్రి పేరును వాడుతున్నావా?
హా, ఇంటి పేరునే తీసుకున్నాలే. నా కన్న తండ్రి ఎవరో నాకు తెలీదు, కాబట్టి...
నాకు కూడా తెలీదు.
నా కన్న తండ్రి గురించి నీకెలా తెలుస్తుంది?
- లేదు, మా నాన్న ఎవరో తెలీదని అంటున్నా. - మీ నాన్ననా!
హా, అది అర్థవంతంగా ఉందిలే.
నేను కేవలం... సారీ, నేనేదో వాగేస్తున్నాను.
అంటే...
పసికందును ఎవరైనా వదిలేస్తారా?
అందుకే నా మారుతండ్రి రాకో అంటే నాకు ప్రాణం,
ఎందుకంటే, నన్ను పెంచింది ఆయనే.
అందుకే వాళ్లని మారుతండ్రులని అంటారేమో.
ఎందుకంటే, మంచి వాళ్లే మారుతండ్రులు అవుతారేమో.
హాకీలో నేను బాల్ ని అడ్డుకున్నప్పుడు, లేదా పాస్తా పెద్ద ప్యాకెట్ ని...
అమాంతం లాగించేసినప్పుడు రాకోకి భలే సంతోషం కలిగేది.
ఆయన...
అది...
అదంతా ఇప్పుడు ఎందుకులే. ఇక ఈ ఎమోషనల్ చర్చకి ముగింపు పలికేద్దాం.
అతిథులు వస్తున్నారు.
హేయ్, ఇవాళ రాత్రి చిరకాలం పాటు గుర్తుండిపోయే రాత్రిగా మలుద్దామా?
సరేనా?
- హేయ్. - హేయ్, మిస్టర్ హొబ్బర్డ్.
- హాయ్ జాండర్. - హలో, గురూ.
మాకు ఐస్ కావాలి.
సారీ, ఇందాకే ట్రీనా ఇక్కడున్నంత ఐస్ మొత్తాన్నీ పట్టుకుపోయింది.
జియార్జియోస్ ల్ జరిగే నిదుల సేకరణ కార్యక్రమానికి వాళ్లకి చాలా కావాలనుకుంటా.
లేదు, లేదు, అది అసంభవం,
ఎందుకంటే, ఐసును తెమ్మని జియార్జియోనే మమ్మల్ని ఇక్కడికి పంపాడు.
నాకేదో ఇక్కడ భలే తేడాగా అనిపిస్తోంది,
మీ భార్యతో సరసాలాడటానికే జియార్జియో మనిద్దరినీ ఇక్కడికి పంపారంటారా?
లేదు!
కాస్ తో జియార్జియో రోజంతా వెధవ వేషాలు వేస్తూనే ఉండవచ్చు,
కానీ కాస్ అలాంటి పని చేయదు, వాటికి పడిపోదు కూడా.
ఇంట్లో "టీచర్/ఈల ఊదే వ్యక్తి" ఉండగా తనకి ఆ అవసరమేంటి, హా?
నాకలా అనిపించట్లేదు.
వారిద్దరి జోడి కూడా బాగుండింది కదా?
వాడికేమో ఆమె అంతే మొదట్నుంచీ పిచ్చే. ఆమెకి కూడా అది నచ్చుతుంది.
ఇంకా, తాజాగా నాకు తెలిసిన విషయమేంటంటే,
నేను అంత గొప్ప టీచరుని కూడా కాదు. కాబట్టి...
ఒక చిన్న ప్రశ్న, అబ్బాయిలూ.
మీ ఛాతీపై భరించలేనంత బరువు ఉన్నట్టు
మీకు ఎప్పుడైనా అనిపించిందా?
అది కేవలం ఆందోళనే అనుకుంటా, మిస్టర్ హొబ్బర్డ్. అలా నాకు చాలా సార్లు అనిపిస్తుంది.
డాక్టరుకి చూపించుకుంటే మంచిదా?
అంత... అంత అక్కర్లేదు అనుకుంటా. నేనైతే చాలా గంజాయి కొట్టేస్తా.
అది నాకు ఇచ్చే వ్యక్తికి కాల్ చేయమంటారా?
సరే. నేను అతనికి కాల్ చేస్తున్నా.
హాయ్. నీకు సరుకుని ఇచ్చే వ్యక్తిని.
వచ్చినందుకు చాలా చాలా థ్యాంక్స్.
సామర్థ్య నిధికి మీ అండ ఇవ్వడానికి వచ్చినందుకు థ్యాంక్యూ.
హాయ్, మిస్టర్ జాన్సన్.
ఫాదర్ రూబెన్, థ్యాంక్యూ, థ్యాంక్యూ.
అందరూ అదిరిపోతున్నారు, మెరిసిపోతున్నారు.
హలో!
కాస్. హమ్మయ్య, నీతో మాట్లాడే అవకాశం దొరికింది.
నువ్వు తీరిక లేకుండా చాలా బిజీగా ఉన్నావని తెలుసు.
కొందరికి ఈ నిధుల సేకరణ కార్యక్రమం ఎందుకు
అనే విషయంలో కాస్తంత గందరగోళం ఉందని
నీకు చెప్పాలనుకుంటున్నాను, వాళ్లకేం చెప్పాలో కూడా నాకు తెలీలేదు.
ఎక్కడ పట్టినా దాని గురించి పోస్టర్స్ పెట్టాం కదా.
మేము సామర్థ్య నిధి కోసం పది వేల డాలర్లను సేకరిస్తున్నాం,
ఒక ప్రత్యేకమైన డీర్ఫీల్డ్ టీనేజరుకి, వారి మార్ఫో సామర్థ్యాన్ని చేరుకోవడంలో సాయపడటానికి.
అవునులే. ఇప్పుడే ఆ సీతాకోకచిలుకని చూశా.
అది నిండుగా అవ్వడం కోసం ఎదురు చూస్తున్నామంతే. నిన్ను ఇంకో ప్రశ్న అడగవచ్చా?
ఎందుకంటే, జనాలు నన్ను అడుగుతారు.
ఇంతకీ ఆ ప్రత్యేకమైన టీనేజర్ ఎవరు?
- ఇంకా ఆ టీనేజరుని ఎంపిక చేయలేదు... - ఆహా.
...ఎందుకంటే, ముందు డబ్బులు పోగవ్వాలి కదా.
గెలవబోయేది ఎవరో నువ్వే ఎంపిక చేస్తావా?
ఎంపిక చేయడానికి కాస్ కన్నా ఉత్తమమైనవాళ్లు ఇంకెవరు ఉన్నారు?
ఒక ప్రతిభావంతమైన యువతి,
తనలో సామర్థ్యం తాలూకు కళ ఎంతలా ఉట్టిపడుతోందో చూడండి.
ప్రతిభావంతమైన టీనేజరుని నేను కదా.
కాస్. నీ కన్న కూతురిని ఎంపిక చేసుకోవడం మంచి పని కాదేమో.
బంధు ప్రీతిని దరి చేరనివ్వకూడదు, అందుకు నేను చాలా కష్టపడ్డానని నీకు తెలుసు కదా.
హా, తెలుసు. నేనేమీ ట్రీనాని ఎంపిక చేయట్లేదు, సరేనా?
కానీ సవానా లాంటి స్నేహితురాలిని ఎంపిక చేయవచ్చేమో. ఏమంటావు?
సవానాకి "ఫ్రెంచ్" వచ్చింది.
మనం సవానాకి అండని ఇస్తే చాలా బాగుంటుంది కదా,
దానితో తను ఫ్రాన్సుకు వెళ్లగలుగుతుంది.
నాకేమీ ఫ్రాన్సుకు వెళ్లాలని లేదు.
సరే. ఇంకెవరికైనా అండగా ఉందాం.
ఇవాళ డీర్ఫీల్డ్ లోని యువతకు పెద్ద పీట వేస్తున్నాం. సరేనా?
వాళ్లు ఏం కావాలనుకుంటే, అది అయ్యేలా, ఎక్కడికి వెళ్లాలనుకుంటే, అక్కడికి వెళ్లేలా,
వారు డబ్బుల గురించి కంగారుపడాల్సిన పని లేకుండా
వారికి అండగా ఉండాలనే ఈ కార్యక్రమాన్ని నిర్వహిస్తున్నాం.
హా, వారికి గోండోలా పడవని ఎక్కాలనుంటే తప్ప,
ఈరాత్రికి ఒకసారి ఎక్కడానికి 20 డాలర్లే.
కానీ కంగారు అక్కర్లేదు, ఎవరికీ ఎక్కాలని లేదు, కాబట్టి...
సూపర్. సూపర్ అంటే సూపర్.
వావ్, చాలా యేసు రక్తాన్ని పోసేస్తున్నావే.
- హేయ్. - అంటే వైన్ అనే అర్థంలే.
సారీ, ఆ ఫాదర్ జోక్ అంత బాగాలేదన్నది నిజమే, కానీ ఫాదర్స్ కాలేజీలో అది భలే కిక్ అయింది.
- నిజంగానా? - లేదులే.
అవును.
బారులో నిన్ను చూసి చాలా కాలమైందే.
చాటుగా మద్యం ఎక్కువ తాగే చోటు ఇంకెక్కడైనా దొరికిందా?
లేదు. మద్యానికి దూరంగా ఉంటున్నానంతే.
ఆ రోజు పెళ్లి తర్వాత, నేను అదుపు తప్పానని అనిపించింది.
తాగుడు నుండి కొన్నాళ్లు దూరంగా ఉండాలని నిర్ణయించుకున్నా.
అర్థమైందిలే. ఆరోగ్యానికి కూడా మంచిదే.
తాగేటప్పుడు నీ కంపెనీ నాకు బాగా నచ్చింది,
కాబట్టి ఎప్పుడైనా ఆల్కహాల్ లేని డ్రింక్ తాగాలని అనిపించినప్పుడు, నువ్వు రావచ్చు...
తప్పకుండా వస్తా.
అందరూ ఒక్కసారి వినండి.
సామర్థ్య నిధి అనే ఆలోచనని ముందుకు తీసుకువచ్చిన
మహిళను మీకు ఇప్పుడు పరిచయం చేస్తున్నాను,
ఆవిడే కసాండ్రా హొబ్బర్డ్!
- థ్యాంక్యూ, జియార్జియో. - భలేదానివే.
"మార్ఫో."
ఇది మనకి ఈ మధ్యనే పరిచయం అయిన పదం.
కానీ, అదే లేకుంటే, ఇప్పుడు ఈ షోయే ఉండేది కాదు.
మనకి డియెడ్రె సీఫోర్డ్ అందించే సంగీతం ఉండేది కాదు,
లేదా కాల్ యాంగ్ చేసిన అందమైన కొవ్వొత్తులు ఉండేవి కాదు,
బైకర్ బ్యారీ అందించిన షో పీసులు ఉండేవి కాదు, కార్ల్ చేసిన ఆహారం ఉండెది కాదు...
ఇంకా ఎల్లెన్ చేసిన ఆ అందమైన డ్రెస్ కూడా!
నిజంగా చెప్తున్నా కదా, మీకు ఇక్కడ కనిపించే ప్రతి ఒక్కటీ కూడా
తమ సామర్థ సాధన కోసం పాటు పడుతున్న వ్యక్తులు అందించినవే.
కానీ తర్వాతి తరం సంగతేంటి?
మొదలవుతోంది. క్లాప్!
క్లాప్.
హా. ఒక మనిషి నాతో ఒకసారి అన్నాడు, నువ్వు దేనికీ పనికి రావు అని.
కానీ ఇప్పుడు నన్ను చూస్తే, వాళ్ల మొహాలు ఎక్కడ పెట్టుకుంటారో ఏమో.
ఓరి దేవుడా.
మార్ఫో యంత్రం నేను "సూపర్ స్టార్" అని చెప్పింది,
కానీ అసలైన సూపర్ స్టార్స్ నా ఉద్యోగులే.
ఎప్పటిలాగానే, ఈ రాత్రి కూడా అదిరిపోయింది.
- చీఫ్ కార్ల్ నువ్వైతే చించేశావు అనుకో. - థ్యాంక్స్, అబ్బాయి.
హేయ్, చీఫ్ కార్ల్, ఏంటి ఈ రాత్రి స్పెషల్ వంటకం?
నెల్లూరు చేపల పులుసు అనుకుంటా.
అతను డస్టీ నాన్న కదా.
మనోడికి కండలు బాగా ఉన్నాయి.
అతని మోడలింగ్ ఏజెన్సీకి మంచి రివ్యూ ఇచ్చా.
వాళ్లు ఉద్యోగులుగా దొరకడం నా అదృష్టం.
ఇటలీలో ఒక సామెత ఉంది, "ఓని మూరో అ ఉన పోర్టా."
అంటే "ప్రతీ గోడా తలుపే," అని అర్థం.
దానికి జియార్జియో జవాబు ఏంటంటే, "తలుపులు అన్నాక బద్ధలు అవుతాయి," అని.
బైబిల్ లో కూడా ఒక సామెత ఉంది, "కళ్లు నెత్తికి ఎక్కడంతో పతనం ప్రారంభమవుతుంది," అని.
హేయ్, నెత్తి అంటే ఒక మాట గుర్తొచ్చింది, అదేంటో చెప్పనా?
అతనికి బట్ట నెత్తి ఉంది, దాని విగ్ ని బాత్ టబ్ పక్కన పెట్టుకుంటాడు.
- ఏంటి, నువ్వు అతని బాత్రూమ్ లోకి వెళ్లావా? - హా, వెళ్లా.
- మేము కొన్నిసార్లు పడక పంచుకున్నాం. - నిజంగా?
చివరిసారి అయితే చాలా ఇబ్బంది పడిపోయాడు.
పాట్, ఇంకా ఫరీద్ ల వివాహం తర్వాత చాలా ఎమోషనల్ అయిపోయాడు.
పెళ్లి తర్వాతనా?
- నీకేమీ కోపంగా లేదు కదా? - లేదు.
నాకెందుకు కోపం!
ఎందుకంటే, జియార్జియోతో... కేవలం పడక పంచుకున్నానంతే.
ఎందుకంటే, మనం... నువ్వు ఫాదర్ వి కదా.
నేను ఫాదర్ నని నాకు తెలుసులే,
నేనేమీ... అదేం పెద్ద విషయం కాదులే. ఆశ్చర్యంగా అనిపించింది, అంతే.
రోజంతా కలలు కని అలసిపోయుంటారు.
అసలు సామర్థ్య నిధికి డబ్బులు ఎందుకు ఇవ్వాలి అని
చాలా మందికి అనిపిస్తూ ఉంటుందని నాకు తెలుసు.
"హేయ్, నాకు నా సమస్యలను చూసుకోవడానికే సరిపోతుంది.
పైగా, మీటియరాలజిస్ట్ కావాలనుకొనే
వ్యక్తికి డబ్బులు ఇవ్వాలా?" అన్నట్టు అన్నమాట.
ఓ విషయం చెప్పనా.
ఏదోక రోజు, ఆ పిల్లోడు భూమి పైకి ఉల్క పడకుండా ఆపే గొప్పవాడు అవ్వగలడు,
మానవ జాతి వినాశనాన్ని అడ్డుకోగలడు.
అప్పుడు, మీరు ఇచ్చిన పది వేల డాలర్లు పెద్ద ఎక్కువ అని మీకు అనిపించదు."
సారాంశం ఏంటంటే, ప్రతీ చిన్నారి కూడా...
నాలాగే విజయాలు సాధించాలన్నది నా ఆకాంక్ష.
వీడియోలో ఎక్కువగా నిధి గురించి, పిల్లల గురించి ఉంటుంది అనుకున్నానే.
ఉంది కదా. కాస్త ఆగు.
డబ్బుల కవర్లు అందే దాకా చూడు.
అవన్నీ నిండుగా ఉంటాయని నాకు పక్కాగా తెలుసు.
హా, నాకు అనుమానమే.
డస్టీ ఎక్కడ? ఐస్ తేవడానికి ఇంత సేపా?
ఇప్పుడు నేను స్కూల్ నియమాలను ఎన్నింటిని ఉల్లంఘిస్తున్నానో ఏమో,
కానీ ఇది మాత్రం కత్తిలా ఉంది.
అసలు ఇప్పుడు మీరు "కత్తిలా ఉంది" అనే పదాన్ని ఉపయోగిస్తున్నారో లేదోలే.
కానీ ఏదైతే ఏంటి.
జేకబ్, నీ భయాందోళనలను ఈ గంజాయి తగ్గిస్తుందంటే,
దీన్ని ఆపకుండా తీసుకో మరి, చిలిపి పిల్లాడా.
నాకు ఆందోళన అయితే ఇంకా ఉంటుంది.
కానీ దీని వల్ల కొంచెం తగ్గుతుంది.
నీకు ఎందుకు ఆందోళన?
కావాలంటే, నేను మనస్ఫూర్తిగా మాట్లాడేస్తాను.
ఏమో మరి.
నేను ఒక అమ్మాయిని ప్రేమించాను.
వారెవ్వా!
హా. అది ఒక రహస్యం లాంటిదని చెప్పవచ్చు,
కానీ పరిస్థితులు మరీ సంక్లిష్టమైపోయాయి, అందుకని దాన్ని ముగించేయాలని అనుకున్నాం.
సంక్లిష్టత లేనిది ఎక్కడో చెప్పు.
ప్రపంచమంతా సంక్లిష్టమైనదే.
కానీ, పెళ్ళంటూ చేసుకుంటే తననే చేసుకోవాలి అనిపించే అమ్మాయి ఎవరైనా నీకు కనిపిస్తే, అది శుభారంభమే.
ఈ మధ్య కాస్ నాతో గడపడానికి అంత ఇష్టం చూపట్లేదేమో అనిపిస్తోంది.
తనకి నా మీద ఆసక్తి పోయిందేమో అన్నట్లుగా.
అది నిజం కాదులెండి.
తనలో రహస్య గుణాలు అనేకం ఉన్నట్టు,
వాటిని తను ఇప్పుడిప్పుడే బయటపెడుతున్నట్టు,
కానీ నాలో అలాంటి గుణాలేవీ లేవు, జేకబ్.
నాలో కూడా ఉన్నాయేమో.
కానీ వాటిని బయటపెడితే ఏమవుతుందా అనే భయంతో
అలాగే దాచి ఉంచుతున్నాను.
కానీ నేను వాటిని బయటపెట్టకపోతే కాస్ నాకు దూరం అయిపోతుందేమో.
నా పుట్టినరోజుకు తను థర్మిన్ ని కానుకగా ఇచ్చింది.
అది విచిత్రంగా ఉండే సంగీత వాయిద్యం అన్నమాట.
దాని ద్వారా నాకు ఒక సందేశం ఇవ్వాలని తను ప్రయత్నిస్తోందని అనిపించింది.
- ఆమె దాన్ని ఎందుకు ఇచ్చిందో అడిగారా? - అడిగా.
ఏదోక కొత్తదాన్ని ప్రయత్నిస్తే నాకు మంచిదని ఇచ్చిందట.
అంటే, మీరు కొత్తదాన్ని ప్రయత్నిస్తే మంచిది అనుకొనే దాన్ని ఇచ్చిందేమో.
నేర్చుకోవడం అంత కష్టమంటారా?
ఏమో మరి. నేను ఆ ప్రయత్నమే చేయలేదు.
వైవాహిక జీవితం అంటే కష్టాలమయం అనిపిస్తోంది,
ప్రత్యేకించి మన చేత ఆడవాళ్లు పనులన్నీ చేయించుకుంటున్నప్పుడు.
హా. కానీ ఒకటి చెప్పనా? నాకు గుర్తున్నంత వరకు,
నన్ను ఏదైనా చేయమని తను అడిగింది ఇదే కాబోలు,
పైగా అది తన కోసం కూడా కాదు.
దాన్ని నాకు కానుకగా ఇచ్చింది,
దానితో పాటు నాకు నచ్చుతాయని మరో 39 కానుకలను ఇచ్చింది.
కానీ నేను దాన్ని కనీసం ప్రయత్నించను కూడా లేదు.
- అమ్మా, కంగారుపడిపోకు... - చెప్పు.
- ...కానీ ఎవరూ విరాళాలు ఇవ్వట్లేదు. - అది నాకు అర్థమవుతోంది, ట్రీనా.
అసలు వీళ్ల సమస్య ఏంటి?
నాకు తెలిసి, చాలా మంది తమ సామర్థ్యాల సాధనకే డబ్బులు దాచుకుంటున్నట్టున్నారు,
అదీగాక, టికెట్ కోసం ఇచ్చిన డబ్బునే విరాళంగా భావిస్తున్నారేమో.
దీన్నంతటికీ కారణం నేనే.
అసలు నేనేం ఆలోచించి ఈ పని చేశానో ఏమో.
ఇంత హడావిడిగా ఇదంతా ఎందుకు?
- అది కేవలం... - ఏంటి?
నువ్వు ఇక నవ్వడం ఆపేయవచ్చు.
ఏంటి? నాపాటికి నేనేదో ఆనందంగా గడపాలనుకుంటున్నా.
నువ్వేదో తోపువైనట్టు, ఎప్పుడూ వైఫల్యం రుచే చూడనట్టు బిల్డప్ ఇస్తున్నావు.
నేనేమీ అనట్లేదు, కాస్.
నువ్వు కేవలం బ్యాకప్ డ్యాన్సర్ వి మాత్రమే,
నువ్వు సాధించిన గొప్ప విజయం, "మూడవ డ్యాన్సర్"గా డ్యాన్స్ చేయడం, అంతే.
అదీ ఓ చెత్త బ్రాడ్ వే సంగీత షోలో, కనుక నన్ను తక్కువ చూడటం ఆపు.
హేయ్, ఏం జరుగుతోంది?
ఈ సీతాకోకచిలుకలో డబ్బులు నిండుతున్నాయా?
తొక్కేం కాదు. ఇదంతా అట్టర్ ఫ్లాప్.
ఏంటి? కానీ కేసీ... కానీ ఈరాత్రి...
ఇది విఫలమైపోయింది, జియార్జియో.
ఒకసారి చుట్టూరా చూడు. ఎవరూ కూడా... చూడు...
హలో? హేయ్. ఏంటి సంగతి...
అందరికీ నమస్కారాలు.
ఈరాత్రికి మన లక్ష్యానికి మనం చాలా దూరంలో ఉన్నాం.
కానీ ఈ ప్రయోజనం విషయంలో నేను కాస్ ని నమ్ముతున్నాను,
నా వంతుగా నేనే స్వయంగా, సామర్థ్య నిధికి అయిదు వందల డాలర్లను
- విరాళంగా ఇస్తున్నాను. - సూపర్.
ఇప్పుడు, ఈ లక్ష్యంలో ఎవరు నాతో చేతులు కలపాలనుకుంటున్నారు?
కానివ్వండి. ఎవరు ఇవ్వాలనుకుంటున్నారు?
- కానివ్వండి. - నేను 100 డాలర్లు ఇస్తా.
సూపర్, బ్యూ!
సంతకం చేసి ఉన్న ఆ రేంజర్స్ జెర్సీకి.
దాన్ని అమ్మేది లేదులే.
భలేవాడివి, బాసూ. ఆ ఫ్రేమ్ విలువే నువ్వు చెప్పినదానికి రెండింతలు ఉంటుంది.
నూట యాభై.
బట్టోడికి అమ్మేశా.
ఆటలో ధరించిన ప్రత్యేకమైన జెర్సీకి 150 డాలర్లు.
నీ ఫోటోలన్నిటికీ 50 డాలర్లు.
సరే. నీకు అన్నీ ఇవ్వలేను, కానీ ఏవి ఇవ్వాలనే విషయం గురించి తర్వాత మాట్లాడుకుందాం.
వావ్.
నీ వంటగదిలో ఉన్న వైన్ ఫ్రిడ్జికి 200 డాలర్లు.
ఇంట్లో ఉన్న నా వంటగదిలోనిదా? మూడు వందల డాలర్ల కన్నా తక్కువకు ఇచ్చేదే లేదు.
- రెండు వందల డాలర్లకు అమ్ముడైపోయింది. - ఏంటి?
సరే మరి.
వావ్, ఇది సూపర్ గా సాగుతోంది.
మీరంతా ఇంకేం... లోపల బేస్ బాల్ కి సంబంధించినవి చాలా ఉన్నాయి.
ఇంకెవరు? ఇంకెవరికైనా ఏమైనా కావాలా?
మీరు అక్కడున్న కుర్చీని కొనుక్కోవచ్చు. నేను దానిపై కూర్చున్నా.
వావ్, సూపర్! వచ్చినందుకు చాలా చాలా థ్యాంక్స్.
మంచిదాన్నే పట్టేశావు, ఇజ్జీ.
నాకు మరో దారి లేదు, వాల్టర్.
ఇవాళ మనం ఎంత చెత్త పని కోసం
నిధులను సేకరిస్తున్నా, మేయరుగా దానికి మద్దతు ఇవ్వడం నా బాధ్యత.
కాస్ ని చూడు. నాయకత్వం తనకి సహజంగానే అబ్బింది.
బహుశా తను కూడా నీ అడుగు జాడల్లో నడిచి మేయర్ పదవికి పోటీ చేస్తుందేమో.
ఆ అవకాశమే లేదులే. నా అడుగు జాడల్లో నడుస్తుందా?
ఇంకా నేనే మేయరుని. చాలా చాలా థ్యాంక్స్.
గుడ్ నైట్.
ఏంటి సంగతి, గ్రిజ్జీ? ఇంకొక్కసారి నా పడవ ఎక్కుతావా?
వద్దులే, బంగారం. ఇంతకీ నువ్వు ఎందుకు గోండోలా పడవను నడుపుతున్నావు?
నా సామర్థ్యాన్ని నెరవేర్చుకుంటున్నా, అంతే.
- నీకు "కుమ్మరి" కదా వచ్చింది. - అవును.
జియార్జియోతో ఒక ఆట ఆడుకుందాం అనుకున్నా, భలే తేలిగ్గా ఆట పట్టించేశా.
- ఈ కార్డును నువ్వే చేసుకున్నావా? - హా.
జేకబ్ దగ్గర కొన్ని ఖాళీ కార్డులున్నాయి, అమ్మ వినైల్ కట్టరుని ఉపయోగించి చేసేశా.
తనకి కూడా నాకు "కుమ్మరి" వచ్చిందనే విషయం గుర్తులేదు.
హా, కానీ తను మాత్రం ఇప్పుడు ఏదో సాధించేసినట్టు ఫీల్ అయిపోతుంది కదా.
కానీ మంచి డ్రెస్ వేసుకొని, యువరాణిలా పోజు కొడుతూ
రాత్రిపూట కుర్రాళ్లతో సరసాలాడాలని తనకుంటే అది తన ఇష్టం మరి.
నీ వస్తువులన్నింటినీ అమ్మేశావంటే నాకు చాలా ఆశ్చర్యంగా ఉంది.
నువ్వే లేకపోతే, మనం అనుకున్న లక్ష్యాన్ని మనం చేరుకోగలిగేవాళ్లమే కాదు.
చీర్స్.
ఈరాత్రి చాలా గొప్ప రాత్రి.
జియార్జియోస్ లో గోండోలాని నడిపే వ్యక్తి తొలిసారిగా మహిళ కావడం ఒక్కటే
అందుకు కారణం కాదు.
అది వెనిస్ లో చేసే దాకా మనం ఇక్కడ చేయకూడదని నేను ఎప్పుడూ చెప్తూ ఉండేవాడిని.
వెనిస్ లో చాలా కాలం క్రితం, అది నిజంగానే చేశారు అనుకుంటా.
- ఏమోలో. నేనెక్కడికి వెళ్లనే లేదు. - నేను కూడా.
కానీ వెళ్లాలని నాకు చాలా ఉంది.
ఇటలీలో ఒక సెమిస్టర్ చదివినప్పుడు, అక్కడే ఉండిపోవాలని నాకు చాలా ఉండింది.
మరి ఎందుకు ఉండిపోలేదు?
డస్టీకి తోడుగా ఉండాలని, అతని కోసం వచ్చేయాలని అనిపించింది.
అతని అమ్మకి బాగాలేదు, కాబట్టి తను చనిపోయే ముందు
మా పెళ్లి అయినా చూసినట్టు అవుతుందని మేము పెళ్లి చేసుకోవాలనుకున్నాం.
తను చూసింది, అది మంచి విషయమే.
ఆ తర్వాత మాకు ట్రీనా పుట్టింది. ఆ తర్వాత...
నువ్వు గ్వినెత్ పాల్ట్రో నటించిన
"స్లైడింగ్ డోర్స్" సినిమా చూశావా?
లేదు. కానీ నాకు నీ ఉద్దేశం అర్థమైంది.
నేను కూడా అటువంటి ద్వారం గుండా వెళ్లి
హాకీ ఆటగాడిని కాకపోయి ఉంటే ఏం అయ్యుండేదా అని అప్పుడప్పుడూ ఆలోచిస్తూ ఉంటా.
ఈ విషయాన్ని నేను నీకు ఎప్పుడూ చెప్పలేదు, కానీ...
హాకీలో నా క్యాచింగ్ చేతికి శాశ్వత నాడీ సంబంధిత నష్టం జరిగినప్పుడు...
- జియార్జియో, ఇది నువ్వు నాకు చెప్పావు. - లేదు, లేదు.
ఆ రాత్రి జిమ్ లో నేను అంత ఆవేశంగా ప్రవర్తించడానికి గల కారణాన్ని
నేను నీకు ఎప్పుడూ చెప్పలేదు,
అందుకు కారణం ఏంటంటే, నీకూ, డస్టీకి పెళ్లి అవుతుందని నేను వినడం.
ఏమో మరి. ఆ బాధని దూరం చేసుకోవడానికి అలా ప్రవర్తించానేమో,
కానీ అది మరింత ఎక్కువైపోయింది.
నాకు "సూపర్ స్టార్" అనే కార్డు వచ్చినప్పుడు...
"హా, అది నేనే, నాకు కాక ఇంకెవరికి వస్తుంది," అని బయటకు నటించాను.
కానీ నిజమేంటంటే, చాలా కాలం నేను సూపర్ స్టార్ గా లేను.
ఆ దశని నేనెప్పుడో చూసేశాను.
నేను చాలా త్యాగం చేశాను.
ఫ్రొఫెషనల్ స్పోర్ట్స్ లీగ్ లో ఆడాలని నా బాల్యాన్ని వదిలేసుకున్నా, నేను...
ఆ తర్వాత అదంతా అయిపోయింది.
చిటికెలో అంతమైపోయింది.
కానీ నేను దాన్ని ఇచ్చేస్తాను,
ఎలా అయితే నా గ్లవ్, నా జెర్సీలు, ఇంకా నా బాల్స్,
సంతకం చేసిన నా బాల్స్ ని ఇచ్చానో...
నీతో ఉండే అవకాశం కోసం మొత్తం ఇచ్చేస్తాను, కాస్.
హేయ్.
ఇంటికి వెళ్దామా?
అలాగే.
వస్తున్నా, బంగారం.
- ఆగు. ఒడ్డుకు చేరడంలో సహాయపడతాను. - పర్వాలేదులే, జియార్జియో.
థ్యాంక్యూ.
హేయ్. పార్టీ ఎలా జరిగింది?
నువ్వు మళ్లీ రాలేదే.
ఐస్ తేవడానికని వెళ్లి, నన్ను వదిలేసి వెళ్లిపోయావు.
క్షమించు.
పర్వాలేదులే. నాకు కోపమేమీ లేదు.
కానీ... నువ్వు అక్కడ నాకు తోడుగా ఉండాల్సింది.
హేయ్, కాస్. మన సంభాషణ మధ్యలోనే ఆగిపోయింది...
- జియార్జియో, ఇక చాలు. - ...కానీ నీకు ఒకటి చెప్పాలనుకుంటున్నా...
- సరే, కాస్ నువ్వు తెలుసుకోవాల్సిన విషయం ఏంటంటే... - జియార్జియో. వద్దు.
ఇక చాలు.
మార్కెట్
మార్ఫో
ఎమ్.ఓ వాల్ష్ రచించిన పుస్తకం ఆధారంగా తెరకెక్కించబడింది
సబ్ టైటిళ్లను అనువదించినది: రాంప్రసాద్